**ПРОФИЛИ НА ФИРМИ ОТ ГЕРМАНИЯ**

1. Codylogistics Charter GmbH

Германска фирма, активна в транспортния сектор, предлага персонални услуги и търси търговски посредници и транспортни / логистични партньори в Източна Европа. Фирмата осигурява дейности по подизпълнение на заинтересовани партньори.

 2. Herborner Pumpentechnik GmbH & Co.KG

Фирмата е специализирана в производство на ротационни помпи за басейни, кораби, питейни и отпадъчни води в индустрията. Компанията търси оператори на оборудване, които доставят техники за помпи за общини, индустриални оператори или мениджъри на оборудване за съоръжения.

3. Kulessa Wassertechnik

Фирмата е специализирана в:

- Производство и продажба на филтриращи техника за производство на питейна и технологична вода

- Планиране и обслужване

- Търговия с филтриращи техники

Фирмата е специализирана в планиране, производство и монтаж на цялостни пречиствателни станции за питейна, промишлена, производствена и ултра-чиста вода. Най-новата им разработка е филтриращо съоръжение за производството на специална вода за ферми, земеделски площи и градински центрове. Компанията търгува със защитни филтри за помпи и тръби за обща употреба, филтриращи съоръжения за размразяване и обезсоляване за лабораторни техники.

4. Cluster Med-Tech/ tti Magdeburg GmbH

Основната цел на клъстера Med-Tech е подобряването на конкурентоспособността на дружествата в този сектор на национално и международно ниво. Клъстерът се стреми да подкрепи дейността на предприятията, специализирани областта на медицинската техника и здравеопазването. Мрежови партньори са фирми с опит в областта на:

- Производство на медицински изделия и хирургическо оборудване

- Технологии за диагностициране

- Проектиране и производство на пластмасови изделия

- Проектиране и производство на болнично оборудване

- ИКТ решения в различните области.

Освен това, участващите фирми в клъстера сътрудничат в специализирани проекти.

**Клъстерът предлага/търси**: Проектно-базирано сътрудничество за изпълнение на съвместни научноизследователски и развойни проекти от фирми и научни институции в различни проекти, както и подкрепа на бизнес сътрудничество.

5. ÖHMI EuroCert GmbH

Компанията е международно акредитирана в консултирането и реализацията на сертификати за системи на управление (QM, UM, EnM, OHSAS, HACCP) и процеси (GMP, NVO, AZAV).

6. PF UnDiService

Компанията е специализирана в управление на проекти, предоставянето на консултантски услуги при сключването на международни договори, както и в предоставяне на съдействие при организиране на събития. Основните дейности са:

- Изготвяне и медиация по договори между чуждестранни предприятия

- Съдействие при идентифициране и намиране на партньори от Германия или други държави

7. Network Remanufacturing/ tti Magdeburg GmbH

Мрежата, специализирана в преработване и рециклиране, се стреми да подкрепи предприятията в техните дейности в областта на повторното производство. Мрежови партньори са фирми с опит в областта на:

- Технологии за тестване

- Материалознание

- Процес и монтажни технологии

- Машинно и крепежно строителство

- Производствена логистика

- Автоматизация на производствените процеси

- Технологии, насочени към въвеждане на спомагателни процеси.

8. SMAB

Основната цел на клъстера Special-Purpose Machines and Plant Engineering е да подобри конкурентоспособността на фирмите в сектора. Клъстерът се интересува от възможности за сътрудничество за инициирането и изпълнението на научноизследователски и развойни проекти от фирми и научни институции.

9. TTI Magdeburg GmbH

Организация за технологичен трансфер, предоставя услуги, насочени главно в областта на иновациите на регионално, национално и европейско равнище. Целта е да се разшири и насърчи трансфера на технологии, структуриране на процесите на научноизследователска и развойна дейност, както и за създаване на технологично ориентирани предприятия, развитие на мрежи от експерти и сътрудничества между изследователските институти и предприятия.

Потенциалният партньор трябва да извършва услуги за разработване на проекти за научни изследвания и трансфер на технологии на европейско ниво.

10. Stenger Waffeln Gerwisch GmbH

Stenger Waffeln е семейна компания с ясно изразена международна насоченост. Фирмата произвежда и търгува с първокласни вафли, сладкарски изделия и пуканки на едро или дребно.

11. S & W Verpackung GmbH

Фирмата предлага промишлено опаковане и търси бизнес партньор, който имат добре разработено клиентско портфолио в сектора на промишлените опаковки и който има потенциал да продава техните продукти. Също така, фирмата търси производител на бичен дървен материал.